stanford-oval/wikipedia huggingface dataset:
ภิญโญ สุวรรณคีรี
ประวัติ

รองศาสตราจารย์ ดร.ภิญโญ สุวรรณคีรี เกิดเมื่อ 10 มีนาคม พ.ศ. 2480 เป็นบุตรของนายซ้อน และนางรื่น สุวรรณคีรี มีความสนใจงานด้านสถาปัตยกรรมไทยมาตั้งแต่เด็ก ๆ ในขณะที่มีอายุ 8 ขวบ พระครุปทุมธรรมธารี วัดสามบ่อ จังหวัดสงขลา ได้นำไปเลี้ยงเป็นบุตรบุญธรรม เนื่องจากพระครูปทุมธรรมธารี มีความสามารถพิเศษ คือ เป็นช่างลาย  เมื่อมีงานที่วัด ท่านพระครูฯ ก็จะลงมือเขียนลวดลายต่าง ๆ ด้วยตัวท่านเอง และเมื่อ รองศาสตราจารย์ ดร.ภิญโญ  สุวรรณคีรี  เกิดความสนใจและช่วยเป็นลูกมือ
ท่านพระครูฯ จึงได้สอนการเขียนลายต่าง ๆ ให้ พระครูปทุมธรรมธารี นอกจากจะมีความเชี่ยวชาญในเรื่องการเขียนลายแล้ว  ท่านยังมีความเชี่ยวชาญในการแกะลายฉลุไม้ ซึ่งใช้ประดับหน้าบันวัด กุฏิ โรงเรียน เป็นต้น ทำให้ท่านมีลูกศิษย์ที่เป็นช่างเป็นจำนวนมาก และในทุก ๆ วันพระบรรดาช่างทั้งหลายจะมาแลกเปลี่ยนวิชาความรู้กันและช่วยท่านพระครูฯ ทำงานต่าง ๆ และเมื่อช่างเหล่านั้นเห็นถึงความสนใจและตั้งใจของ รองศาสตราจารย์ ดร.ภิญโญ  สุวรรณคีรี จึงช่วยกันถ่ายทอดงานช่างต่าง ๆ ให้ เช่น การแกะรูปหนังตะลุง ลายประดับอาคาร ลายประดับเฟอร์นิเจอร์ เป็นต้น ด้วยเหตุดังกล่าวทำให้ รองศาสตราจารย์ ดร.ภิญโญ สุวรรณคีรี มีความรู้เกี่ยวกับเรื่องลวดลายต่าง ๆ มาตั้งแต่สมัยที่ยังเป็นเด็ก
การศึกษา

พ.ศ. 2488 ชั้นประถมศึกษา โรงเรียนวัดสามบ่อ อำเภอระโนด จังหวัดสงขลา และเริ่มเรียนลายไทยจากพระครูปทุมธรรมธารี เจ้าคณะอำเภอระโนด และจากช่างพื้นบ้าน
พ.ศ. 2495 สำเร็จการศึกษาชั้นมัธยมศึกษาจากโรงเรียนมหาวชิราวุธ จังหวัดสงขลา
พ.ศ. 2498 สำเร็จการศึกษาชั้นเตรียมอุดมศึกษา ชั้นปีที่ 1 จากโรงเรียนอำนวยศิลป์ ธนบุรี
พ.ศ. 2499 สำเร็จการศึกษาชั้นเตรียมอุดมศึกษา ชั้นปีที่ 2 จากโรงเรียนสันติราษฎร์บำรุง กรุงเทพฯ
พ.ศ. 2507 สำเร็จการศึกษาหลักสูตรสถาปัตยกรรมศาสตรบัณฑิต จากคณะสถาปัตยกรรมศาสตร์ จุฬาลงกรณ์มหาวิทยาลัย
พ.ศ. 2515 สำเร็จการศึกษาหลักสูตรสถาปัตยกรรมศาสตรมหาบัณฑิต (สถ.ม.) แผนกสถาปัตยกรรม ณ มหาวิทยาลัยเพนซิลเวเนีย (University of Pennsylvania) เมืองฟิลาเดลเฟีย รัฐเพนซิลเวเนีย สหรัฐอเมริกา
การทำงาน

พ.ศ. 2505 ครูสอนวิชาวาดเขียนที่โรงเรียนเตรียมอุดมศึกษา พญาไท  ในขณะที่เป็นนิสิตคณะสถาปัตยกรรมศาสตร์ จุฬาลงกรณ์มหาวิทยาลัย
พ.ศ. 2508-ปัจจุบัน อาจารย์ สอนวิชาสถาปัตยกรรมไทย คณะสถาปัตยกรรมศาสตร์ จุฬาลงกรณ์มหาวิทยาลัย
พ.ศ. 2515-ปัจจุบัน อาจารย์พิเศษสอนวิชาสถาปัตยกรรมไทย คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
พ.ศ. 2523 ผู้ช่วยศาสตราจารย์ประจำภาควิชาสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย
พ.ศ. 2528-ปัจจุบัน อาจารย์พิเศษสอนวิชาสถาปัตยกรรมไทย คณะสถาปัตยกรรมศาสตร์ มหาวิทยาลัยเกษมบัณฑิต
พ.ศ. 2540-ปัจจุบัน อาจารย์พิเศษสอนวิชาสถาปัตยกรรมไทย คณะสถาปัตยกรรมศาสตร์ มหาวิทยาลัยอัสสัมชัญ
พ.ศ. 2541-ปัจจุบัน รองศาสตราจารย์ประจำภาควิชาสถาปัตยกรรมไทย คณะสถาปัตยกรรมศาสตร์ จุฬาลงกรณ์มหาวิทยาลัย
รางวัล และ เกียรติคุณ

จากการสร้างสรรค์ผลงานทางด้านสถาปัตยกรรมไทยจนเป็นที่ยอมรับ ทำให้ได้รับการประกาศเกียรติคุณจากหลายหน่วยงาน ได้แก่ คนดีศรีมหาวชิราวุธ ปริญญาศิลปศาสตรดุษฎีบัณฑิตกิตติมศักดิ์ ปริญญาสถาปัตยกรรมศาสตรดุษฎีบัณฑิตกิตติมศักดิ์ สถาปนิกดีเด่น บุคคลตัวอย่างด้านการอนุรักษ์ศิลปสถาปัตยกรรมไทย สถาปนิกผู้มีผลงานดีเด่นด้านการสร้างสรรค์ผลงานสถาปัตยกรรมไทย ประเภทกิจกรรมและโครงการดีเด่น สถาปนิกผู้มีผลงานดีเด่น ด้านการอนุรักษ์ สร้างสรรค์ และสืบทอดผลงานสถาปัตยกรรมไทย การยกย่องเชิดชูเกียรติเป็นศิลปินแห่งชาติ สาขาทัศนศิลป์ (สถาปัตยกรรม) บุคคลดีเด่นของชาติ สาขาพัฒนาสังคม (สถาปัตยกรรมไทย) ได้รับพระราชทานเหรียญดุษฎีมาลา เข็มศิลปวิทยา (ดม.ศ.) รางวัลนิคเคอิเอเชีย ไพรซ์ สาขาศิลปวัฒนธรรม และอื่น ๆ อีกมากมาย
อาจารย์ภิญโญได้รับเชิดชูเกียรติจากคณะสถาปัตยกรรมศาสตร์ จุฬาลงกรณ์มหาวิทยาลัย เป็นศาสตราภิชาน ตั้งแต่วันที่ 1 ตุลาคม 2552 - 30 กันยายน 2554 ในสาขาสถาปัตยกรรม
2531: โล่เชิดชูเกียรติผู้บำเพ็ญประโยชน์ มูลนิธิมหาวชิราวุธ
2531: ปริญญาศิลปศาสตร์ดุษฎีบัณฑิตกิตติมศักดิ์ มหาวิทยาลัยศรีนครินทรวิโรฒ
2536: บุคคลตัวอย่างด้านอนุรักษ์ศิลปะสถาปัตยกรรมไทย สมาคมสถาปนิกสยามในพระบรมราชูปถัมภ์
2536: ปริญญาสถาปัตยกรรมศาสตร์ดุษฎีบัณฑิตกิตติมศักดิ์ สถาบันเทคโนโลยีพระจอมเกล้าเจ้าคุณทหารลาดกระบัง
2537: พระราชทานกิตติบัตร สมาคมสถาปนิกสยามในพระบรมราชูปถัมภ์
2537: รางวัล ศิลปินแห่งชาติ สาขาทัศนศิลป์ (สถาปัตยกรรม) สำนักงานคณะกรรมการวัฒนธรรมแห่งชาติ
2538: พระราชทานโล่และเข็มเชิดชูเกียรติ
2539: สถาปนิกผู้มีผลงานดีเด่นด้านการสร้างสรรค์สถาปัตยกรรมไทย คณะกรรมการวันอนุรักษ์มรดกไทย
2540: โล่เชิดชูเกียรติคนดีศรีมหาวชิราวุธ สมาคมนักเรียนเก่ามหาวชิราวุธ
2540: สถาปนิกดีเด่นด้านการอนุรักษ์ สร้างสรรค์และสืบทอดผลงานสถาปัตยกรรมไทย คณะกรรมการวันอนุรักษ์มรดกไทย
2540: บุคคลดีเด่นของชาติ สาขาพัฒนาสังคม คณะอนุกรรมการเอกลักษณ์ของชาติ
2543: รางวัลนิคเคอิ เอเชียไพรซ์ (สาขาศิลปวัฒนธรรม) (เข้ารับมอบรางวัล เมื่อวันที่ 7 มิถุนายน 2543 ณ ประเทศญี่ปุ่น)
2544: รางวัลเอเซียแปซิฟิก (สาขาศิลปวัฒนธรรม) (ได้รับรางวัลบุคคลดีเด่นในด้านศิลปวัฒนธรรมในภูมิภาคเอเชียแปซิฟิก)
2544: ปริญญาสถาปัตยกรรมศาสตร์ดุษฎีบัณฑิตกิตติมศักดิ์ มหาวิทยาลัยเกษมบัณฑิต
2545: ปริญญาสถาปัตยกรรมศาสตร์ดุษฎีบัณฑิตกิตติมศักดิ์ จุฬาลงกรณ์มหาวิทยาลัย
2546: ราชบัณฑิตสำนักศิลปกรรม ประเภทสถาปัตยศิลป์ สาขาวิชาสถาปัตยกรรม
2549: เพชรสยาม มหาวิทยาลัยราชภัฎจันทรเกษม
ชีวิตส่วนตัว

ภิญโญ สุวรรณคีรี สมรสกับ นางลาวัณย์  สุวรรณคีรี
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
พ.ศ. 2541 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขาสถาปัตยกรรมศาสตร์
พ.ศ. 2535 –  เหรียญจักรพรรดิมาลา (ร.จ.พ.)
แหล่งข้อมูลอื่น

เว็บไซต์ผลงานการออกแบบของรองศาสตราจารย์ ดร.ภิญโญ สุวรรณคีรี
เรือนไทยจุฬาลงกรณ์มหาวิทยาลัย ซึ่ง รศ.ดร.ภิญโญ สุวรรณคีรี ออกแบบร่วมกับเผ่า สุวรรณศักดิ์ศรี
โถงภายในสถานีสนามไชย
ศาลาไทยในสวนสัตว์ฮาเกินเบ็ค ฮัมบวร์ค ประเทศเยอรมนี
Sexphone คลื่นเหงา สาวข้างบ้าน

| Sexphone คลื่นเหงา สาวข้างบ้าน |
| --- | --- |
กำกับ: เหมันต์ เชตมี เฉลิมพล บุนนาค
เขียนบท: ณหรรษา สุนทรพจน์
อำนวยการสร้าง: ภัทธิรา ปาลวัฒน์วิไชย ชัยยงค์ โกศลโพธิทรัพย์ เหมันต์ เชตมี
นักแสดงนำ: กวี ตันจรารักษ์(บีม D2B) พอลล่า เทเลอร์ อนันต์ บุนนาค เชษฐวุฒิ วัชรคุณ สมชาย สามิภักดิ์ ปัญญาพล เดชสงค์ โอฬาริก จารุวัฒน์
กำกับภาพ: เรืองวิทย์ รามสูต
ตัดต่อ: สุทธิพร ทับทิม
ดนตรีประกอบ: อัลฟาเบท สเกล
ผู้จัดจำหน่าย: อาร์เอส.ฟิล์ม แอนด์ ดิสทริบิวชั่น
วันฉาย: 6 มิถุนายน พ.ศ. 2546
ความยาว: 115 นาที
ภาษา: ไทย
ทำเงิน: 26 ล้านบาท
ข้อมูลจาก IMDb
ข้อมูลจากสยามโซน
Sexphone คลื่นเหงา สาวข้างบ้าน (Sexphone & the Lonely Wave) เป็นผลงานภาพยนตร์ลำดับที่สองของเหมันต์ เชตมี ต่อจากเรื่อง ปอบ หวีด สยอง และมี เฉลิมพล บุนนาค ร่วมกำกับภาพยนตร์ โดยได้กวี ตันจรารักษ์และพอลล่า เทเลอร์ มาแสดงภาพยนตร์เรื่องนี้ เข้าฉายเมื่อวันที่ 6 มิถุนายน พ.ศ. 2546 และได้รับการตอบรับในเชิงบวก แต่เนื่องจากโรงภาพยนตร์ไม่มีรอบฉายที่มากพอให้กับเรื่องนี้ จึงทำให้หนังทำรายได้ตลอดการเข้าฉายไปเพียง 26 ล้านบาทเท่านั้น
เนื้อเรื่องย่อ

Sexphone คลื่นเหงา สาวข้างบ้าน บอกเล่าเรื่องราวของ ดื้อ (กวี ตันจรารักษ์) ดีเจหนุ่มรักสงบ ที่อาศัยอยู่กับคุณปู่ (สมชาย สามิภักดิ์) กับ เจ (พอลล่า เทเลอร์) หญิงสาวลูกครึ่งที่มีความมั่นใจในตัวเองสูง โดยอาศัยอยู่กับเพื่อนสนิท แต่ทั้งสองคนคือเพื่อนบ้านที่ไม่ลงรอยกันมาตลอด แต่เมื่อเอ็มม่า (โอฬาริก จารุวัฒน์) เพื่อนสนิทของเจ ได้ฝากเบอร์โทรศัพท์ของบ้านเจ เอาไว้ให้กับสถานีวิทยุที่ชื่อ "คลื่นเหงา" ของดีเจ.แมน (อนันต์ บุนนาค) ที่ดื้อทำงานเป็นผู้ช่วยสถานีวิทยุอยู่ที่นั้น
แต่แล้วเมื่อวันที่ดื้อต้องจัดรายการวิทยุโดยจำเป็น ดื้อได้ต่อโทรศัพท์เข้าบ้านของเจ แล้วเกิดการเข้าใจผิดกัน ทำให้เจคิดว่าคนที่เธอคุยอยู่นั้น คือ "เซ็กส์โฟน" แต่หลังจากคืนนั้น เจก็กลายเป็นข่าวดังเพียงช่วงข้ามคืน เจเลยได้ต่อโทรศัพท์เข้าไปต่อว่าดื้อในรายการวิทยุก่อนวันขึ้นปีใหม่ แต่ไม่นานทั้งสอง ก็กลายเป็นเพื่อนคุยที่รู้ใจกันในที่สุด แต่หารู้ไม่ว่าคนที่ทั้งสองคุยกันนั้น ก็คือเพื่อนบ้านตัวแสบที่ไม่ลงรอยกันนั้นเอง
ข้อมูลจำเพาะ

แนว : รัก / ตลก / ดราม่า / หนังสำหรับผู้ใหญ่
ชื่อภาษาอังกฤษ : Sexphone & the Lonely Wave
ชื่ออื่น ๆ : The Girl Next Door
ความยาว : 115 นาที
กำหนดฉาย : 6 มิถุนายน 2546
รายละเอียดงานสร้าง

จัดจำหน่าย : อาร์เอส.ฟิล์ม แอนด์ ดิสทริบิวชั่น
ดำเนินงานสร้าง : Yoho Film
ผู้กำกับภาพยนตร์ : เหมันต์ เชตมี, เฉลิมพล บุนนาค
อำนวยการสร้าง : เกรียงไกร เชษฐโชติศักดิ์, สุรชัย เชษฐโชติศักดิ์, ภัทธิรา ปาลวัฒน์วิไชย
ดูแลงานสร้าง : ภัทธิรา ปาลวัฒน์วิไชย, ชัยยงค์ โกศลโพธิทรัพย์, เหมันต์ เชตมี
บทภาพยนตร์ : ณหรรษา สุนทรพจน์
เรื่อง : เหมันต์ เชตมี
กำกับภาพ : เรืองวิทย์ รามสูต
ลำดับภาพ : สุทธิพร ทับทิม
กำกับศิลป์ : อัครวิทย์ วิรุฬหผล
ออกแบบเครื่องแต่งกาย : เอกศิษฎ์ มีประเสริฐสกุล
ดนตรีประกอบ : อัลฟาเบท สเกล
นักแสดงนำ

กวี ตันจรารักษ์ (บีม D2B) : ดื้อ
พอลล่า เทเลอร์ : เจ
อนันต์ บุนนาค : ดีเจ.แมน
เชษฐวุฒิ วัชรคุณ : เต่า
สมชาย สามิภักดิ์ : ปู่
อรุณ จันทร์วงศ์ : ย่าแตง
ปัญญาพล เดชสงค์ : เรย์
โอฬาริก จารุวัฒน์ : เอ็มม่า
รางวัล

Sexphone คลื่นเหงา สาวข้างบ้าน ได้รับรางวัล "สื่อมวลชนดีเด่นประเภทภาพยนตร์ ประจำปี 2546" จากสื่อมวลชนคาทอลิค ประเทศไทย เมื่อวันที่ 18 ธันวาคม พ.ศ. 2546
เพลงประกอบภาพยนตร์

When I Fall in Love : แมทธิว ดีน
อยากให้รู้ว่ารักเธอ : จอนนี่ อันวา
กลับมาได้ไหม : บีม D2B
When I Fall in Love : แซนดร้า แมฟโร
When I Fall in Love (Orchestra Version)
ด้วยไอรัก : บีม D2B
Baby : DJ "B"
Sexphone (Theme)
When I Fall in Love (Instrumental)
กลับมาได้ไหม (Instrumental)
วีซีดีเบื้องหลัง

Behind The Scene
Photo Gallery
Interview
Music Video
When I Fall in Love
อยากให้รู้ว่ารักเธอ
กลับมาได้ไหม
ดีวีดี

Sexphone คลื่นเหงา สาวข้างบ้าน (DVD9) (ALL)
Video Format : Full Screen / Pan & Scan / 1.33 : 1
Audio Format : Thai 5.1 Dolby Digital, Thai Dolby Stereo / PCM
Subtitles : English
Special Features : Behind The Scene
แหล่งข้อมูลอื่น

เว็บไซต์อย่างเป็นทางการ เก็บถาวร 2007-06-08 ที่ เวย์แบ็กแมชชีน
"Sexphone คลื่นเหงาสาวข้างบ้าน" หนังรักโรแมนติกที่ประทับใจมาก ใครเคยดูมาคุยกัน
ธันย์ชนก ฤทธินาคา

| ธันย์ชนก ฤทธินาคา |
| --- | --- |

สารนิเทศภูมิหลัง
เกิด: 21 ธันวาคม พ.ศ. 2530 (37 ปี) ธันย์ชนก ฤทธินาคา
ส่วนสูง: 156 ซม.
คู่สมรส: สุธีร์ บวรวณิชย์   (พ.ศ. 2559 - พ.ศ. 2567)
อาชีพ: นักแสดง, นักร้อง, พิธีกร, อาจารย์พิเศษ, เทรนเนอร์ (ยูทูปเบอร์)
ปีที่แสดง: พ.ศ. 2548 - ปัจจุบัน
ผลงานเด่น: หม่อมเจ้าหญิงภานุกา - แม่หญิง   รัดเกล้า - อสูรน้อยในตะเกียงแก้ว   มยุริญ - เพลิงตะวัน   กวาง - One Night Stand คืนเปลี่ยนชีวิต
สังกัด: สถานีโทรทัศน์สีกองทัพบกช่อง 7 (2549 - 2558)   อิสระ (2559 - ปัจจุบัน)
ธันย์ชนก ฤทธินาคา (ชื่อเล่น: เบเบ้) เป็นนักร้อง นักแสดง และนางแบบวัยรุ่นหญิงชาวไทย โดยเริ่มเป็นที่รู้จักจากการเป็นเน็ตไอดอล ถ่ายแบบนิตยสารวัยรุ่นในขณะนั้น และเป็นศิลปินในสังกัด Buzz Music ก่อนจะเข้ามาเป็นนักแสดงในสังกัดสถานีโทรทัศน์สีกองทัพบกช่อง 7
ประวัติ

ธันย์ชนก ฤทธินาคา หรือ เบเบ้ เกิดเมื่อวันจันทร์ที่ 21 ธันวาคม พ.ศ. 2530  เป็นนักแสดงนักร้องสังกัด Buzz Music อีกทั้งยังเข้าวงการบันเทิงด้วยความบังเอิญ เนื่องจากนั่งรอพี่สาวที่กำลังเรียนพิเศษอยู่ที่สยามเซ็นเตอร์อยู่จนได้พบกับแมวมองชักชวนให้เบเบ้เข้าวงการ
หลังจากนั้นเบเบ้จึงมีงานถ่ายแบบ ถ่ายโฆษณา และเล่นละครเรื่อยมา นอกจากนี้แล้ว เบเบ้ยังมีศักดิ์เป็นลูกพี่ลูกน้องกับ เจ มณฑล จิรา และ แดนนี่ ดนัย จิรา อีกด้วย ปัจจุบันเป็นอาจารย์พิเศษสาขาการตลาด มหาวิทยาลัยอัสสัมชัญ
ชีวิตส่วนตัว ธันย์ชนก คบหาดูใจกับชายนอกวงการ บูม สุธีร์ บวรวณิชย์ มาทั้งหมด 2 ปี และได้สมรสในวันเสาร์ที่ 19 มีนาคม พ.ศ. 2559 ณ โรงแรมสยามเคนปินสกี้ ปัจจุบัน ธันย์ชนก ได้เลิกรากับสามีแล้ว
เบเบ้ มีพี่สาว 1 คน ชื่อ โบโบ้ วิกาวี ฤทธินาคา เป็นครูสอนบัลเล่ต์
การศึกษา

จบระดับประถมศึกษา โรงเรียนแย้มสอาด
ได้รับประกาศนียบัตรวิชาชีพจาก โรงเรียนเซนต์จอห์นคอมเมิร์ซ ภาคอินเตอร์
สำเร็จการศึกษาระดับปริญญาตรี คณะบริหารธุรกิจ มหาวิทยาลัยอัสสัมชัญ (ABAC) ได้รับเกียรตินิยมอันดับหนึ่ง ด้วยคะแนนเกรดเฉลี่ยสะสม 3.91
สำเร็จการศึกษาระดับปริญญาโท สาขาบริหารธุรกิจ มหาวิทยาลัยอัสสัมชัญ (ABAC) ได้รับเกียรตินิยมอันดับหนึ่ง ด้วยคะแนนเกรดเฉลี่ยสะสม 3.97
ผลงาน

นักร้องกลุ่ม Buzz Music
ผลงาน > ภาพยนตร์

คนสั่งผี รับบท โชโกะจัง
ผลงาน > หนังแผ่น

ผีถ้วยแก้ว รับบท เบเบ้
ผลงาน > ผลงานเพลง

อัลบั้ม Buzz Music
เพลง เหงา ๆ
เพลง ใจลอย ๆ
อัลบั้ม Buzz Music 2
เพลง สอนคำว่ารัก
เพลง แค่ลืมตัว
อัลบั้ม Single Again (Love you)
เพลง Again (Love you)
เพลง รักคนใจร้าย
เพลง แม่มด
เพลงพิเศษร่วม feat กับ วง Skykick Ranger
เพลง คืนหวาน
เพลงประกอบละคร
เพลง วันใส ๆ กับใจดี ๆ ประกอบละครเรื่องใจใสรักษ์ยกก๊วน
เพลง ดอกบัว ประกอบละครเรื่องเณรน้อย
เพลง Lovely Day ประกอบซีรีส์เรื่อง You're beautiful หล่อน่ารักกับซุปเปอร์สตาร์น่าเลิฟ
เพลง หากเรายังรักกัน ประกอบช่วงน้ำท่วมประเทศไทยปี 2554 ร้องร่วมกับนักแสดงช่อง 7 สี
ผลงาน > พิธีกร

พิธีกรรายการ Sat-Zone โซนมันวันเสาร์
พิธีกรรายการ หมอชิตติดจอ
พิธีกรรายการ ดิสนีย์คลับ
พิธีกรรายการ BIG DEBATE
ผลงาน > มิวสิควิดีโอ

อนัน อันวา - สรุปไม่ได้
เจอาร์ - ไร้น้ำหนัก
B-Mix - ตอบแทนคุณไม่ได้
ความรู้สึกของคนหมดใจ วง ชีส
คืนหวาน วง Skykick Ranger feat. Bebe
เอ็มเอสเอ็น (MSN) ของวง Helmetheads
นางฟ้ากับควาย - TAXI
รางวัล

| ปี | รางวัล | สาขา | เสนอชื่อเข้าชิง | ผล |
| --- | --- | --- | --- | --- |
| 2566 | Thailand Zocial Awards 2023 | Best Creator Performance on Social Media กลุ่มรางวัลผู้ผลิตเนื้อหาเกี่ยวกับสุขภาพและการออกกำลังกาย | Bebe Fit Routine | ชนะ |
แหล่งข้อมูลอื่น

ธันย์ชนก ฤทธินาคา ที่อินสตาแกรม
ธันย์ชนก ฤทธินาคา ที่เฟซบุ๊ก
ชิบะ ไคเอ็น

บทความนี้เกี่ยวกับตัวละครการ์ตูน สำหรับความหมายอื่น ดูที่ ชิบะ
| ตัวละคร เทพมรณะ |
| --- | --- |

ชิบะ ไคเอ็น
อาชีพ: อดีตยมทูต  รองหัวหน้าหน่วยที่ 13
วันเกิด: 27 ตุลาคม
สีผม: สีดำ
สีตา: สีน้ำตาล
ส่วนสูง: 183 เซนติเมตร
น้ำหนัก: 68 กิโลกรัม
ดาบฟันวิญญาณ: เนจิบานะ
พากย์เสียงโดย: โทชิฮิโกะ เซกิ
ชิบะ ไคเอ็น (ญี่ปุ่น: (志波海燕; โรมาจิ: Shiba Kaien) ตัวละครในการ์ตูนญี่ปุ่นเรื่องเทพมรณะ (ฺBLEACH) เป็นยมทูต รองหัวหน้าหน่วย 13 แห่ง "13 หน่วยพิทักษ์"
ลักษณ์/อุปนิสัย

ชิบะ ไคเอ็น เป็นตัวละครที่ออกแนวนักเลงนิดๆ หน้าตาของเขาเกือบจะเหมือนกับ "คุโรซากิ อิจิโกะ" แต่มีผมสีดำ นอกจากนี้นิสัยของทั้งคู่ยังคล้ายกันจนน่าประหลาดด้วย แม้เขาออกจะเป็นคนง่ายๆและเหมือนจะชอบทำตามใจตนเอง แต่ก็อ่อนโยนในหลายๆครั้งเช่นกัน และที่สำคัญคือเขาจะให้ความเอาใจใส่กับ"คุจิกิ ลูเคีย"มากเป็นพิเศษ
ที่หน้าของชิบะ ไคเอ็น เหมือนกับคุโรซากิ อิจิโกะ นั้นเพราะพ่อของอิจิโกะ คุโรซากิ อิชชิน เป็นคนของตระกูลชิบะ
ประวัติ

ชิบะ ไคเอ็น เป็นคนของตระกูลชิบะซึ่งเป็น 1 ใน 4 ตระกูลขุนนางชั้นสูงในโซลโซไซตี้ มีพี่น้องด้วยกันอีกสองคนคือ "ชิบะ คูคาคุ" กับ "ชิบะ กันจู" และเขาก็มีภรรยาอยู่อีกคนหนึ่ง นาม "มิยาโกะ" ซึ่งเป็นยมทูตในหน่วยเดียวกัน แม้จะเป็นรองหัวหน้า แต่ก็ต้องรับหน้าที่การบัญชาการหน่วยแทน "อุคิทาเกะ จูชิโร่" ผู้เป็นหัวหน้าที่ป่วยกระเสาะกระแสะอยู่
แต่เมื่อภรรยาของเขาถูกฆ่าโดยฮอลโล่ว์ ทำให้เขาตามล่าฮอลโล่ว์ตนนั้นจนตนเองต้องเสียท่าโดนทำลายดาบฟันวิญญาณและโดนฮอลโลว์ตนนั้นเข้าสิงและเข้าทำร้ายลูเคียกับอุคิทาเกะ และในที่สุดเขาก็ต้องสิ้นชีพด้วยน้ำมือของลูเคียไปพร้อมกับฮอลโล่ว์ในตัวของเขา ทำให้ตำแหน่งรองหัวหน้าของหน่วย 13 ว่างลงไป
ของชอบ : โอฮางิ (ขนมโมจิห่อด้วยถั่วแดง)
ของที่เกลียด : ไม่มี
งานอดิเรก : นอนกลางวัน
ความสามารถพิเศษ : ผูกมิตร
เวลาว่าง : เรียนรู้และฝึกฝน​ผู้ใต้บังคับบัญชาและกลับไปเยี่ยมบ้านที่นอก
บทบาท > ภาคโซลโซไซตี้

ไคเอ็นปรากฏในความคิดของ"คุจิกิ เบียคุยะ"ในช่วงหลังจากที่การต่อสู้กับคุโรซากิ อิจิโกะจบสิ้นลงด้วย ทำให้เขารู้สึกตัวได้ถึงการกระทำของตนและได้ปรากฏอีกครั้งในความคิดของ"คุจิกิ ลูเคีย"ตอนที่กำลังจะโดนประหาร
บทบาท > ภาคฮูเอโก้มุนโด้

ไคเอ็นปรากฏตัวในคราบของการพรางตัวแทนของอาร์โรนีโร่ อัลลูเอรี่ เอสปาด้าลำดับที่ 9 และปรากฏในรูปของความทรงจำของลูเคีย  โดยในความทรงจำของลูเคียไคเอ็นได้พูดคำหนึ่งเพื่อเตือนสติลูเคียจนทำให้เธอตาสว่าง
ดาบฟันวิญญาณ > ขั้นต้น(ชิไค)

ชื่อ : เนจิบานะ (ญี่ปุ่น: 捩花; โรมาจิ: ดอกเกศานารี)
คำปลดปล่อย : นทีสวรรค์จงพลันพลิก
ลักษณะ : มีลักษณะเป็นหอกยาวคล้ายกับสามง่ามผสมกับทวนของจีนโบราณ มีพู่ประดับ
ความสามารถ : มีการโจมตีโดยใช้น้ำที่วนอยู่โดยรอบตัวของผู้ใช้ผสมผสานกับทักษะส่วนตัวของผู้ใช้ดาบ ทำให้เกิดการป้องกันและการโจมตีพร้อมกัน ยากที่จะหาช่องโหว่ในการโจมตีกลับ
ดาบฟันวิญญาณ > ขั้นปลดปล่อยสวัสดิกะ (บังไค)

ไม่ปรากฏ
เกร็ด

เนจิบานะ เป็นชื่อของ "ดอกเกศานารี" ในภาษาญี่ปุ่น โดยมีความหมายตรงตัวว่า "บุปผาเกลียว" ตัวดอกจะมีสีชมพู มีลักษณะพิเศษคือเป็นพวงเลื้อยเป็นเกลียวตามก้านของมัน
ดอกเนจิบานะ
พิเชษฐ์ เชื้อเมืองพาน

| พิเชษฐ์ เชื้อเมืองพานม> ป.ช., ม.ว.ม. |
| --- | --- |


รองประธานสภาผู้แทนราษฎร คนที่หนึ่ง
อยู่ในวาระ
เริ่มดำรงตำแหน่ง  13 กันยายน พ.ศ. 2567 (178 วัน)
ประธาน: วันมูหะมัดนอร์ มะทา
ก่อนหน้า: ปดิพัทธ์ สันติภาดา
รองประธานสภาผู้แทนราษฎร คนที่สอง
ดำรงตำแหน่ง 5 กรกฎาคม พ.ศ. 2566 – 10 กันยายน พ.ศ. 2567 (1 ปี 67 วัน)
ประธาน: วันมูหะมัดนอร์ มะทา
ก่อนหน้า: ศุภชัย โพธิ์สุ
ถัดไป: ภราดร ปริศนานันทกุล
สมาชิกสภาผู้แทนราษฎร จังหวัดเชียงราย
อยู่ในวาระ
เริ่มดำรงตำแหน่ง  23 ธันวาคม พ.ศ. 2550 (17 ปี 77 วัน)
ก่อนหน้า: สฤษฏ์ อึ้งอภินันท์
คะแนนเสียง: 31,588 (33.96%)
สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 19 กรกฎาคม พ.ศ. 2546 – 5 มกราคม พ.ศ. 2548 (1 ปี 5 เดือน 17 วัน)
 
ข้อมูลส่วนบุคคล
เกิด: 20 มกราคม พ.ศ. 2506 (62 ปี) อำเภอพาน จังหวัดเชียงราย ประเทศไทย
พรรคการเมือง: ไทยรักไทย (2543–2550) พลังประชาชน (2550–2551)   เพื่อไทย (2551–ปัจจุบัน)
คู่สมรส: พิชชา เชื้อเมืองพาน

พิเชษฐ์ เชื้อเมืองพาน ม.ป.ช. ม.ว.ม. (เกิด 20 มกราคม พ.ศ. 2506) ชื่อเล่น: ต้อย เป็นนักการเมืองชาวไทย ปัจจุบันดำรงตำแหน่งรองประธานสภาผู้แทนราษฎรคนที่ 1 และสมาชิกสภาผู้แทนราษฎรจังหวัดเชียงราย 4 สมัย อดีตรองประธานสภาผู้แทนราษฎรคนที่ 2 ของสภาผู้แทนราษฎรไทย ชุดที่ 26  และอดีตสมาชิกสภาผู้แทนราษฎร แบบบัญชีรายชื่อ สังกัดพรรคไทยรักไทย ปัจจุบันสังกัดพรรคเพื่อไทย
ประวัติ

พิเชษฐ์ เกิดวันที่ 20 มกราคม พ.ศ. 2506 เป็นบุตรของนายเพชร และนางสมนา เชื้อเมืองพาน มีน้องชาย 1 คน สำเร็จการศึกษาเทคโนโลยีการเกษตรบัณฑิต สาขาพืชศาสตร์ มหาวิทยาลัยแม่โจ้ วิทยาศาสตรมหาบัณฑิต สาขาเกษตรศาสตร์ มหาวิทยาลัยเกษตรศาสตร์ ปริญญาเอก ปรัชญาดุษฎีบัณฑิต สาขาวิชาการบริหารการพัฒนา มหาวิทยาลัยราชภัฏสวนสุนันทา ปริญญาเอกดุษฎีบัญฑิต สาขา  รัฐประศาสนศาสตร์ มหาวิทยาลัยแม่โจ้ ปริญญาเอกดุษฎีบัญฑิต สาขาบริหารอุตสาหกรรม มหาวิทยาลัยเจ้าคุณทหารลาดกระบัง สมรสกับนางสาวธัญพิชชา ตรีวิชาพรรณ (หลังสมรสเปลี่ยนชื่อเป็น นางสาวพิชชา เชื้อเมืองพาน)  มีบุตร 1 คน นางสาวพิชชา เชื้อเมืองพาน จบการศึกษาปริญญาโท บริหารธุรกิจระหว่างประเทศ MIB ที่ Queensland University of Technology ประเทศออสเตรเลีย ตระกูล ตรีวิชาพรรณ ประกอบกิจการโรงงานผลิตเครื่องประดับทองคำ ค้าเพชรพลอยแท้และเครื่องประดับเงิน ย่านเจริญกรุงกว่า 60 ปี โดยคุณปู่เป็นชาวจีน
พิเชษฐ์ เชื้อเมืองพาน เคยดำรงตำแหน่งนายกองค์กรนักศึกษาแม่โจ้ และ เคยดำรงตำแหน่ง นายกองค์การเกษตรกรในอนาคตแห่งประเทศไทยภาคเหนือ และมีบทบาทในการนำผู้ชุมนุมเข้ากรุงเทพ เพื่อออกมาต้าน นาย สนธิ ลิ้มทองกุล
งานการเมือง

อดีตเคยดำรงตำแหน่งประจำสำนักเลขาธิการนายกรัฐมนตรี 2 สมัย และเคยเป็นที่ปรึกษารัฐมนตรีช่วยว่าการกระทรวงเกษตรและสหกรณ์ ต่อมา พ.ศ. 2544 ลงสมัครรับเลือกตั้งแบบบัญชีรายชื่อลำดับที่ 77 พรรคไทยรักไทย ไม่ได้รับเลือกตั้งในคราวแรก แต่ต่อมาได้รับเลื่อนขึ้นมาแทนพลเอกเชษฐา ฐานะจาโร ที่ลาออกในปี พ.ศ. 2546 ต่อมาปี พ.ศ. 2550 ลงสมัครรับเลือกตั้งเป็นสมาชิกสภาผู้แทนราษฎรแบบแบ่งเขตเลือกตั้ง จังหวัดเชียงราย พรรคพลังประชาชน ได้รับการเลือกตั้ง และปี พ.ศ. 2554 ได้รับเลือกตั้งอีกครั้งในนามพรรคเพื่อไทย
อนึ่งในปี พ.ศ. 2553 เกิดกรณีหวิดวางมวยกับนายปลอดประสพ สุรัสวดี เนื่องจากนายปลอดประสพแถลงแผนปรองดองโดยไม่ผ่านที่ประชุมพรรค แต่ได้มีการปรับความเข้าใจกันในภายหลัง
ในวันที่ 24 พฤศจิกายน พ.ศ. 2556 เขาเข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติ (นปช.) ชุมนุมที่สนามกีฬาราชมังคลากีฬาสถาน
ในการประชุมครั้งแรกของสภาผู้แทนราษฎร ชุดที่ 26 เมื่อวันที่ 4 กรกฎาคม พ.ศ. 2566 พันตำรวจเอก ทวี สอดส่อง เลขาธิการพรรคประชาชาติ ได้เสนอชื่อพิเชษฐ์ให้เป็นรองประธานสภาผู้แทนราษฎรคนที่ 2 โดยไม่มีผู้เสนอชื่ออื่นเพิ่มเติม เขาจึงได้เป็นรองประธานสภาฯ คนที่ 2 ตามข้อบังคับการประชุมสภา ข้อ 6 วรรค 3
ในวันที่ 10 กันยายน พ.ศ. 2567 พิเชษฐ์ยื่นหนังสือถึงประธานสภาผู้แทนราษฎรเพื่อลาออกจากการเป็นรองประธานสภาผู้แทนราษฎรคนที่ 2 เพื่อที่จะขยับไปเป็นรองประธานสภาผู้แทนราษฎรคนที่ 1 แทนปดิพัทธ์ สันติภาดา ที่พ้นจาก สส. จากการถูกตัดสิทธิ์ทางการเมือง 10 ปี และในวันรุ่งขึ้น พรรคเพื่อไทยมีมติตามที่ระบุข้างต้น ส่วนรองประธานสภาผู้แทนราษฎรคนที่ 2 เป็นของ ภราดร ปริศนานันทกุล จากพรรคภูมิใจไทย
งานการเมือง > สมาชิกสภาผู้แทนราษฎร

พิเชษฐ์ เชื้อเมืองพาน ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อลำดับที่ 77 สังกัดพรรคไทยรักไทย (ได้รับเลื่อน พ.ศ. 2546)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเชียงราย สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงราย สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเชียงราย สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดเชียงราย สังกัดพรรคเพื่อไทย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นายพิเชษฐ์ เชื้อเมืองพาน เก็บถาวร 2012-08-05 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายพิเชษฐ์ เชื้อเมืองพาน[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายพิเชษฐ์ เชื้อเมืองพาน), ศูนย์ข้อมูลนักการเมืองไทย
| ด ค กประธานและรองประธานสภาผู้แทนราษฎรไทย |
| --- | --- | --- |
| ประธาน |  เจ้าพระยาธรรมศักดิ์มนตรี(1)  เจ้าพระยาพิชัยญาติ  เจ้าพระยาธรรมศักดิ์มนตรี(2)  พระยาศรยุทธเสนี(1)  เจ้าพระยาศรีธรรมาธิเบศ(1-3)  พระยามานวราชเสวี(1-8)  พระยาศรยุทธเสนี(2)  พระยามานวราชเสวี(9-11)  เกษม บุญศรี(1)  พึ่ง ศรีจันทร์  เกษม บุญศรี(2)  พระราชธรรมนิเทศ  พระประจนปัจจนึก(1-2)  หลวงสุทธิสารรณกร  พระประจนปัจจนึก(3)  ศิริ สิริโยธิน  ประสิทธิ์ กาญจนวัฒน์  อุทัย พิมพ์ใจชน(1)  บุญเท่ง ทองสวัสดิ์  อุทัย พิมพ์ใจชน(2)  ชวน หลีกภัย(1)  ปัญจะ เกสรทอง  อาทิตย์ อุไรรัตน์  มารุต บุนนาค  บุญเอื้อ ประเสริฐสุวรรณ  วันมูหะมัดนอร์ มะทา(1)  พิชัย รัตตกุล  อุทัย พิมพ์ใจชน(3)  โภคิน พลกุล  ยงยุทธ ติยะไพรัช  ชัย ชิดชอบ  สมศักดิ์ เกียรติสุรนนท์  ชวน หลีกภัย(2)  วันมูหะมัดนอร์ มะทา(2)  |  |
| รองประธานคนที่ 1 |  พระยาศรยุทธเสนี  พระเรี่ยมวิรัชชพากย์  พระยามานวราชเสวี  พระประจนปัจจนึก(1)  พระยาวิทุรธรรมพิเนตุ  พระประจนปัจจนึก(2)  ควง อภัยวงศ์  ฟื้น สุพรรณสาร  เดือน บุนนาค  มงคล รัตนวิจิตร  พระยาสุรพันธเสนี  ประเสริฐ สุดบรรทัด  ยกเสียง เหมะภูติ  พระราชธรรมนิเทศ  ขุนคงฤทธิศึกษากร  น้อม อุปรมัย  ปรุง รังสิยานนท์  ขุนวิวรณ์สุขวิทยา  สุปัน พูลพัฒน์  ประมวล กุลมาตย์  มงคล สุคนธขจร(1-2)  สอาด ปิยวรรณ  สมรรค ศิริจันทร์  ชุมพล ศิลปอาชา(1)  ธนา เมตตาริกานนท์  ชุมพล ศิลปอาชา(2)  วันมูหะมัดนอร์ มะทา  เฉลิมพล สนิทวงศ์ชัย  กริช กงเพชร  โสภณ เพชรสว่าง  สมศักดิ์ ปริศนานันทกุล  สุชาติ ตันเจริญ(1)  สมศักดิ์ เกียรติสุรนนท์  สามารถ แก้วมีชัย  เจริญ จรรย์โกมล  สุชาติ ตันเจริญ(2)  ปดิพัทธ์ สันติภาดา  พิเชษฐ์ เชื้อเมืองพาน  |  |
| รองประธานคนที่ 2 |  พระยาเทพหัสดิน(1)  พระประจนปัจจนึก  พระยาเทพหัสดิน(2)  พระยาอานุภาพไตรภพ  ขุนคงฤทธิศึกษากร  ขุนวิวรณ์สุขวิทยา  จงกล ไกรฤกษ์  สัญญา ธรรมศักดิ์  ประสิทธิ์ จุลละเกศ  น้อม อุปรมัย  เทียม ไชยนันทน์  ปิยะณัฐ วัชราภรณ์  ใหม่ ศิรินวกุล  ไสว พัฒโน  เชาวน์วัศ สุดลาภา  ถวิล ไพรสณฑ์  จรัส พั้วช่วย  สุธรรม แสงประทุม  ธำรงค์ ไทยมงคล  สมศักดิ์ เกียรติสุรนนท์  บุญชง วีสมหมาย  สุชาติ ตันเจริญ  ลลิตา ฤกษ์สำราญ  อภิวันท์ วิริยะชัย  วิสุทธิ์ ไชยณรุณ  ศุภชัย โพธิ์สุ  พิเชษฐ์ เชื้อเมืองพาน  ภราดร ปริศนานันทกุล  |  |
(ในวงเล็บ) หมายถึง สมัยดำรงตำแหน่งของบุคคลนั้น (กรณีมากกว่า 1 สมัย)